Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 678/13/4403	Nitra, 3.7.2014
EEČ : 2-32-232-2014

U Z N E S E N I E

Trestná vec:	obvinený XXXXX a spol. 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
 1./ XXXXX ako konateľ XXXXX a ako zamestnávateľ a platiteľ poistného v zmysle Zákona o sociálnom poistení č. 461/2003 Z.z. v znení neskorších predpisov a Zákona o zdravotnom poistení č. 580/2004 Z.z. v znení neskorších predpisov bol povinný zabezpečiť riadne plnenie odvodov na sociálne poistenie a verejné zdravotné poistenie, avšak túto povinnosť si neplnil a splatné poistné, ktoré bolo zrazené zamestnancom zo mzdy zadržal a neodviedol určenému príjemcovi a to za obdobie mesiaca júl 2011 vo výške 399,51,- Eur ku škode Sociálnej poisťovne, pobočka XXXXX a vo výške 145,60,- Eur ku škode Všeobecnej zdravotnej poisťovne, a.s. pobočka XXXXX a za obdobie mesiacov jún - júl 2011 vo výške 60,39,- Eur ku škode Dôvera zdravotná poisťovňa, a.s., pobočka XXXXX, čím spôsobil uvedeným inštitúciám škodu spolu vo výške 605,50,- Eur,
2./ XXXXX ako konateľ XXXXX a ako zamestnávateľ a platiteľ poistného v zmysle Zákona o sociálnom poistení č. 461/2003 Z.z. v znení neskorších predpisov a Zákona o zdravotnom poistení č. 580/2004 Z.z. v znení neskorších predpisov bol povinný zabezpečiť riadne plnenie odvodov na sociálne poistenie a verejné zdravotné poistenie, avšak túto povinnosť si neplnil a splatné poistné, ktoré bolo zrazené zamestnancom zo mzdy zadržal a neodviedol určenému príjemcovi a to za obdobie mesiaca október 2011 vo výške 263,90,- Eur ku škode Sociálnej poisťovne, pobočka XXXXX, vo výške 85,40,- Eur ku škode Všeobecnej zdravotnej poisťovne, a.s., pobočka XXXXX a vo výške 26,90,- Eur ku škode Dôvera zdravotná poisťovňa, a.s., pobočka XXXXX, čím spôsobil uvedeným inštitúciám škodu spolu vo výške 376,20,- Eur, 

lebo zanikla trestnosť činu.

Odôvodnenie:

Vyšetrovateľ Okresného riaditeľstva PZ Odbor kriminálnej polície XXXXX uznesením sp. zn. XXXXX zo dňa 03.11.2013 podľa § 199 odsek 1 Trestného poriadku začal trestné stíhanie vo veci zločinu neodvedenia dane a poistného podľa § 277 odsek 1, odsek 2 písmeno b) Trestného zákona a iných  a následne uznesením rovnakej sp. zn. zo dňa 04.03.2014 podľa § 206 odsek 1 Trestného poriadku vzniesol obvinenie XXXXX a XXXXX za prečin neodvedenia dane a poistného podľa § 277 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku s poukazom na § 86 písmeno e) Trestného zákona.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
Preskúmaním vyšetrovacieho spisu som zistila, že predmetné skutky sa stali, sú trestným činom a osobami páchateľov sú obvinení XXXXX a XXXXX, pričom poukazujem na výpovede samotných obvinených, svedkov XXXXX, XXXXX, XXXXX, XXXXX, znalecký posudok znalca z odboru ekonómia a manažment odvetvie účtovníctvo a daňovníctvo XXXXX a listinné dôkazy nachádzajúce sa vo vyšetrovacom spise.
Z výpovede svedkyne XXXXX č.l. 21-24 - splnomocnenej zástupkyne Sociálnej poisťovne pobočka XXXXX vyplýva, že dňa 10.03.2014 boli za spoločnosť XXXXX  s r.o. uhradené v pokladni poisťovne sumy vo výške 399,51,- Eur a 263,90,- Eur, čím tak za obdobie mesiacov júl 2011 a október 2011 neevidujú žiadne nedoplatky na poistnom za zamestnancov. Na č.l. 27-28  sa nachádzajú príjmové pokladničné doklady preukazujúce vyššie uvedené úhrady.
Z výpovede svedkyne XXXXX č.l. 34-36 - splnomocnenej zástupkyne zdravotnej poisťovne Dôvera vyplýva, že dňa 10.03.2014 boli za spoločnosť XXXXX s r.o. uhradené v pokladni poisťovne sumy vo výške 26,90,- Eur a 60,39,- Eur, ktoré boli úhradou nedoplatkov na povinných odvodoch poistného na verejné zdravotné poistenie za zamestnancov za obdobie jún - júl 2011 a október 2011. Na č.l. 41-42 sa nachádzajú príjmové pokladničné doklady preukazujúce vyššie uvedené úhrady.
 Z výpovede svedkyne XXXXX č.l. 47-48 - splnomocnenej zástupkyne Všeobecnej zdravotnej poisťovne vyplýva, že dňa 10.03.2014 boli za spoločnosť XXXXX s r.o. uhradené v pokladni poisťovne sumy vo výške 85,40,- Eur a 145,60,- Eur, ktoré boli úhradou nedoplatkov na povinných odvodoch poistného na verejné zdravotné poistenie za zamestnancov za obdobie júl 2011 a október 2011.  Na č.l. 53-54 sa nachádzajú príjmové pokladničné doklady preukazujúce vyššie uvedené úhrady.     
Vzhľadom na to, že z vyššie uvedených dôkazov vyplýva, že obvinení XXXXX a XXXXX poistné dodatočne zaplatili v plnej výške a to ešte pred oboznámením sa s výsledkami vyšetrovania, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka